૨૦૧૬થી હું અમદાવાદની સાબરમતી જેલમાં કેદીઓને પત્રકારત્વનો અભ્યાસ ભણાવવાની સાથે તેમના સુધાર અને રોજગાર સહિતના અનેક વિષયોને લઈ કામ કરૂ છુ, પણ ત્રણ વર્ષની મારી આ સફરે મારી માનસીક સ્થિતિમાં ૩૬૦ ડીગ્રી બદલી નાખી, પત્રકારત્વનો અભ્યાસ કરી રહેલા મારા કેદી મિત્રોને મેં કહ્યુ પહેલા હું વધુ લોકોને જેલમાં મોકલુ તેવો મારો પ્રયાસ હતો, પણ તમને મળ્યા પછી મનન સતત ઝંખના કરે છે કે તમે ભણો, સારા માણસ થાવ અને કેટલા જલદી હું તમને અહિયાથી છોડાવી શકુ, એક જેલ અધિકારી સાથે વાત કરી રહ્યો હતો ત્યારે તેમણે મારી સામે એક નવો મુદ્દો મુકયો કે તમે કેદીના જીવનમાં સારૂ થાય તેવા પ્રયાસ કરો છો, પણ આ કેદીઓએ જેમને નુકશાન પહોંચાડયુ, અને જે પરિવારે યાતના સહન કરી તેમના અંગે તમે કયારેય વિચાર્યુ છે, આ જેલ અધિકારીનો મુદ્દો અવગણી શકાય તેમ નથી, પણ તમે ભુલ કરી એટલે મને ભુલ કરવાનો અધિકારી મળે છે તેવી થીયરી ઉપર આપણે આગળ વધીશુ તો કયારેય નહીં અટકનાર વિષચક્રનો આપણે હિસ્સો બનીશુ.